અભ્યાસ તરફની મારી ઇચ્છા જોઈને એક પ્રોફેસરે મને ડીએસડબલ્યુ કરવાની સલાહ આપી. ડિપ્લોમા ઇન સોશિયલ વર્કર એક વર્ષનો કોર્સ હતો. મેં તેનો અભ્યાસ કર્યો અને એ જ ગાળામાં મને માહિતી મળી કે પૂણેની મહારાષ્ટ્ર યુનિવર્સિટીમાંથી મરાઠીમાં એમએસડબલ્યુનો અભ્યાસ કરી શકાય છે. મેં પ્રવેશ પરીક્ષા પાસ કરી અને બેલાપુર શાખામાં પ્રવેશ મેળવ્યો. પછી સવારે છથી બપોરના એક વાગ્યા સુધી હું સફાઈ-કામદાર તરીકે કામ કરતો અને સાંજે પાંચથી સાત દરમિયાન બેલાપુર કૉલેજમાં લેક્ચર અટેન્ડ કરતો. ત્યાં મને ટાટા ઇન્સ્ટિટ્યૂટ વિશે માહિતી મળી. ત્યાં મેં ટાટા ઇન્સ્ટિટ્યૂટમાં એમ એ ઇન ગ્લોબલાઇઝેશનનો અભ્યાસ કરનારા વિક્રાંત લોખંડેનો પરિચય કેળવ્યો અને તેમની મદદથી હું તમારા સુધી પહોંચ્યો. શું મને અહીં અભ્યાસ કરવાનો મોકો મળશે…